Distrikto Konstanz

La distrikto Konstanz (Konstanco) situas en la federacia lando Baden-Virtembergo de Germanio. Ĝia administra sidejo estas la samnoma urbo Konstanco. La distrikto estas parto de la distriktaro Frajburgo kaj de la regiona ligo Alta Rejno-Konstanca Lago. La distrikto havas areon de 817 km², kaj fine de decembro 2024 ĝi havis 291 841 loĝantojn. Najbaras la distriktoj Tuttlingen norde, Sigmaringen nordoriente, Bodensee (Konstanca Lago) oriente kaj Schwarzwald-Baar (Nigra Arbaro-Baar) nordokcidente. Krome limas la kantonoj Turgovio sude kaj Safhaŭzo okcidente, kaj bordas la Konstanca Lago oriente. Geografio La distrikto kovras parton de la pejzaĝo Hegovio (germane Hegau), kiu jam konsideriĝas alpa antaŭmontaro. La distrikta centro Konstanco situas en la sudorienta rando de la distrikta areo, borde de la Konstanca Lago. La pitoreskaj lagaj insuloj Reichenau (propra komunumo) kaj Mainau (parto de la urbo Konstanco) apartenas al la teritorio de la distrikto. Administra divido La distrikto konsistas el 25 komunumoj, el kiuj 7 estas urboj. En la sekva listo inter krampoj aldoniĝas la respektiva nombro de loĝantoj laŭ la stato fino de septembro 2006. Urboj: Aach (2.223) Engen (10.231) Konstanz (80.541) Radolfzell (30.342) Singen (Hohentwiel) (45.369) Stockach (16.803) Tengen (4.742) Neurbaj komunumoj: Allensbach (7.061) Bodman-Ludwigshafen (4.348) Büsingen (1.459) Eigeltingen (3.535) Gaienhofen (3.237) Gailingen am Hochrhein (3.071) Gottmadingen (10.449) Hilzingen (8.431) Hohenfels (2.004) Moos (3.236) Mühlhausen-Ehingen (3.720) Mühlingen (2.326) Öhningen (3.725) Orsingen-Nenzingen (3.151) Reichenau (5.155) Rielasingen-Worblingen (11.943) Steißlingen (4.581) Volkertshausen (2.834) Iuj urboj kaj/aŭ komunumoj interkonsentis kune oferti partojn de la publikaj servoj kadre de administraj komunumaroj. Tiuj grupigoj en la supra listo (laŭ la nuna stato) ne aparte listiĝas. Eksteraj ligiloj oficialaj paĝoj de la distrikto (germanlingvaj) ampleksa kolekto de germanlingvaj artikoloj pri la distrikta historio Arkivigite je 2007-10-10 per la retarkivo Wayback Machine